Document ID: /fineweb-2-swissfilter-quality_10-filterrobots/filtered/02038.jsonl.gz/2948

L’aura ha fatg in stritg tras il quint als organisaturs da la cuppa mundiala a San Murezzan. L'entschatta avevan ils organisaturs spustà la cursa da l'ina sin las duas. Enturn mezdi han els dentant decis d’annullar il Super-G.
Suenter slalom Svizras sin plazza dus e trais
Avantmezdi avevan las dunnas anc absolvì il slalom. Las Svizras eran bain en la cursa. Wendy Holdener e Michelle Gisin sin plazzas dus e trais suenter la dominatura en il slalom Michaela Shiffrin.
Sin las skiunzas spetga la sonda in Super-G. Quel vegn uss valità sco cursa singula e betg sco l'emprim communitgà era sco Super-G da la cumbinaziun. La partenza sin la pista Corviglia è planisada in quart avant las indesch.
RR novitads 14:00